Аймақтар бюджетін тексеретін комиссия таратылады
"Аймақтар бюджетін тексеретін комиссия таратылады" | "https://abai.kz/post/188145"
TITLE: Аймақтар бюджетін тексеретін комиссия таратылады
URL: https://abai.kz/post/188145
META: "Аймақтар бюджетін тексеретін комиссия таратылады" | "https://abai.kz/post/188145"
DATE: 23.09.2024
AUTHOR(s): Abai.kz
TOTAL WORDS: 90
TEXT: 2026 жылдың 1 қаңтарынан бастап Қазақстанда өңірлік тексеру комиссиялары таратылып, оның орнына Жоғары аудиторлық палатаның аумақтық департаменттерін ашу жоспарланып отыр. Бұл туралы палата төрағасы Әлихан Смайылов өткізген отырыста белгілі болған. «Бұл мүдделер қақтығысын болдырмауға мүмкіндік береді, себебі, бүгінде тексеру комиссияларына жергілікті бюджет ақша бөледі, ал, бұл аудиттің объективтілігіне әсер етуі мүмкін», - деп жазды палатаның баспасөз қызметі. Осылайша, 2026 жылдан бастап жергілікті мәслихат депутаттары Жоғары аудиторлық палатаның тиісті аумақтық департаменті басшылығының екі өкілін тағайындай алады. Жалпы, дереккөзге сүйенсек, палата болашақта «Жоғары аудиторлық палата – Парламент» моделі бойынша жұмыс істемек. Abai.kz
